

ΕΛΛΗΝΙΚΗ ΔΗΜΟΚΡΑΤΙΑ Αγία Παρασκευή 17/07/2015  
ΝΟΜΟΣ ΑΤΤΙΚΗΣ Αριθμ. πρωτ. -24390-  
ΔΗΜΟΣ ΑΓΙΑΣ ΠΑΡΑΣΚΕΥΗΣ  
ΓΡΑΦΕΙΟ ΔΗΜΑΡΧΟΥ  
Λεωφ. Μεσογείων 415-417  
153 43 Αγία Παρασκευή  
Τηλ.: 213-2004-502 & 530  
Fax: 213-2004-529  
email: [grafeio.dimarchou@agiaparaskevi.gr](mailto:grafeio.dimarchou@agiaparaskevi.gr)

**ΠΡΟΣ**

Τον Πρόεδρο του Δ.Σ. κ. Γεράσιμο Βλάχο

**ΘΕΜΑ:** «Λήψη απόφασης για τη θέση της Λαϊκής Αγοράς Τσακού Αγίας Παρασκευής (Σπάρτης και Μιαούλη)»

Μετά από έλεγχο στα αρχεία του Τμήματος Δημοτικών Οργάνων σχετικά με αποφάσεις περί θεμάτων Λαϊκών αγορών του Δημοτικού Συμβουλίου Αγ. Παρασκευής προκύπτουν τα εξής:

1. Με την απόφαση 50/2004 (16/03/2004) για τη χωροθέτηση των Λαϊκών αγορών του Δήμου Αγίας Παρασκευής (θέμα 15ο), το Δημοτικό Συμβούλιο αποφάσισε όπως η λειτουργία της Λαϊκής Αγοράς στην περιοχή του Αϊ-Γιάννη που γίνεται κάθε Δευτέρα στην οδό Σπάρτης παραμένει ως έχει.
2. Με την απόφαση 191/2004 (22/06/2004), σε συνέχεια της παραπάνω υπ΄ αριθμ. 50/2004 απόφασης του Δημοτικού Συμβουλίου Αγίας Παρασκευής και εν όψει των Ολυμπιακών Αγώνων, όπως προκύπτει από την εισήγηση του Προέδρου, το Δημοτικό Συμβούλιο αποφάσισε ομόφωνα η λειτουργία της Λαϊκής Αγοράς στην περιοχή του Αϊ-Γιάννη που γίνεται κάθε Δευτέρα στην οδό Σπάρτης να μεταφερθεί στην οδό Μιαούλη από την οδό Ύδρας μέχρι την οδό Θεμιστοκλέους για το χρονικό διάστημα από 01/07/2004 μέχρι 31/12/2004.

Συνεπώς, από την υπ΄ αριθμ. 191/2004 απόφαση προκύπτει ότι η μεταφορά της Λαϊκής Αγοράς από την οδό Σπάρτης στην οδό Μιαούλη έγινε μόνο για ένα εξάμηνο (01/07/2004-31/12/2004) και αυτό λόγω της διεξαγωγής των Ολυμπιακών Αγώνων.

Κατόπιν επικοινωνίας με τη Δ/νση Λαϊκών Αγορών, Τμήμα Οργάνωσης και Λειτουργίας. μας απέστειλαν την Απόφαση του Γ.Γ. Αποκεντρωμένης Διοίκησης Αττικής (αριθμ. πρωτ. 17753/14618-24/06/2011) από την οποία δεν προκύπτει από πού πηγάζει η εν έτει 2011 απόφαση του Γ.Γ. για μεταφορά της Λαϊκής Αγοράς Τσακός Αγίας Παρασκευής στην οδό Μιαούλη για ένα εξάμηνο κάθε χρόνο.

Σήμερα εισηγούμαι τη μεταφορά της Λαϊκής από την οδό Μιαούλη, επί ένα εξάμηνο, στο τμήμα της οδού Περικλέους από την πλατεία Ύδρας μέχρι την οδό Δήμητρος μετά από συνεννόηση και με το Σωματείο Λαϊκών Αγορών.

**Ο Δήμαρχος Αγίας Παρασκευής**

**ΙΩΑΝΝΗΣ Ε. ΣΤΑΘΟΠΟΥΛΟΣ**